కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మ్యాచ్ అనంతరం గొడవపడిన వార్నర్, డికాక్
దక్షిణాఫ్రికా, ఆస్ట్రేలియా మధ్య డర్బన్ వేదికగా జరుగుతున్న తొలి టెస్టు మ్యాచ్‌ వివాదంతో వార్తల్లో నిలిచింది. ఆటలో
TNN | Updated:
Mar 5, 2018, 01:36PM IST
మ్యాచ్ అనంతరం గొడవపడిన వార్నర్, డికాక్
దక్షిణాఫ్రికా, ఆస్ట్రేలియా మధ్య డర్బన్ వేదికగా జరుగుతున్న తొలి టెస్టు మ్యాచ్&zwnj; వివాదంతో వార్తల్లో నిలిచింది. ఆటలో నాలుగో రోజైన ఆదివారం 417 పరుగుల భారీ లక్ష్య ఛేదనకి దిగిన ఆతిథ్య దక్షిణాఫ్రికా జట్టు.. బ్యాటింగ్ చేస్తుండగా మైదానంలో ఆస్ట్రేలియా ఓపెనర్ వ్యవహరించిన తీరు వివాదాస్పదంగా మారింది. అనంతరం టీ విరామ సమయంలో ఇరు జట్లు డ్రెస్సింగ్ రూముకి వెళ్తుండగా.. దక్షిణాఫ్రికా బ్యాట్స్&zwnj;మెన్ డికాక్&zwnj;ని అసభ్య పదజాలంతో వార్నర్ దూషిస్తున్న తీరు సీసీటీవీలో స్పష్టంగా రికార్డైంది. దీంతో.. క్రికెట్ ఆస్ట్రేలియా వార్నర్ తీరుపై విచారణ ప్రారంభించింది. ఆదివారం ఆట ముగిసే సమయానికి దక్షిణాఫ్రికా 293/9తో నిలవగా.. విజయానికి ఆ జట్టు ఇంకా 124 పరుగులు చేయాల్సి ఉంది. క్రీజులో డికాక్ (81 బ్యాటింగ్: 138 బంతుల్లో 11x4), మోర్నీ మోర్కెల్ (0 బ్యాటింగ్: 27 బంతుల్లో) మాత్రమే ఉన్నారు.
అసలేం జరిగిందంటే..? లక్ష్య ఛేదనలో దక్షిణాఫ్రికా 39/2తో నిలిచిన దశలో ఏబీ డివిలియర్స్ అనూహ్యంగా రనౌటయ్యాడు. స్పిన్నర్ నాథన్ లియోన్ బౌలింగ్&zwnj;లో ఓపెనర్ మార్&zwnj;క్రమ్ బంతిని స్క్వైర్&zwnj;లెగ్ దిశగా నెట్టి పరుగు కోసం తొలుత నాన్&zwnj;స్ట్రైకర్ ఎండ్&zwnj;లోని ఏబీ డివిలియర్స్&zwnj;ని పిలిచాడు. దీనికి స్పందించి ఏబీ క్రీజు వదిలి సగం దూరం రాగా.. అప్పటికే వార్నర్ బంతిని సమీపిస్తుండటంతో.. కంగారు పడిన మార్&zwnj;క్రమ్.. ఏబీని వెనక్కి వెళ్లిపోవాలంటూ హెచ్చరించాడు. కానీ.. ఏబీ వేగంగా వెనక్కి వెళ్లేలోపు.. మెరుపు వేగంతో స్పందించిన వార్నర్.. బంతిని బౌలర్ నాథన్&zwnj;కి ఇవ్వడంతో.. డివిలియర్స్ (0) రనౌట్&zwnj;&zwnj;గా వెనుదిరగాల్సి వచ్చింది. ఈ రనౌట్&zwnj;లో కీలకపాత్ర పోషించిన వార్నర్.. డకౌటై నిరాశగా ఏబీ పెవిలియన్&zwnj;కి వెళ్తుండగా.. హద్దులు మీరి సంబరాలు చేసుకున్నాడు. దీనిపై కామెంటేటర్లు సైతం పెదవి విరిచారు.
భారీ ఛేదనలో తన కారణంగా ఏబీ ఔటవడంతో కలత చెందిన మార్&zwnj;క్రమ్.. అనంతరం పట్టుదలతో బ్యాటింగ్ చేశాడు. అతను 218 బంతుల్లో 19 ఫోర్ల సాయంతో 143 పరుగులు చేయడంతో.. దక్షిణాఫ్రికా ఒకానొక దశలో 283/5తో మెరుగైన స్థితిలో నిలిచింది. మార్&zwnj;క్రమ్-డికాక్ జోడి ఆరో వికెట్&zwnj;కి అభేద్యంగా 147 పరుగుల భాగస్వామ్యం నెలకొల్పారు. ఈ దశలో మిచెల్ మార్ష్&zwnj;.. శతకంతో ఊపుమీదున్న మార్&zwnj;క్రమ్&zwnj;ని పెవిలియన్&zwnj;కు పంపగా.. టీ బ్రేక్&zwnj;లో డ్రెస్సింగ్&zwnj; రూముకి వస్తున్న డికాక్&zwnj;ని ఉద్దేశించి వార్నర్ నోరుజారాడు. గతంలోనూ వార్నర్ స్లెడ్జింగ్ చేస్తూ క్రికెట్ ఆస్ట్రేలియాతో మొట్టికాయలు వేయించుకున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.